Kriza e imigrantëve mes Greqisë dhe Maqedonisë
Presidenti i KE, Donald Tusk paralajmëron imigrantët të qëndrojnë larg Evropës
Presidenti i Komisionit Evropian paralajmëroi imigrantët e mundshëm se rreziku i udhëtimit në Evropë nuk ja vlen. Pas një takimi me kryeministrin e Greqisë Alexis Tsipras sot në Athinë, zoti Tusk u bëri thirrje imigrantëve të paligjshëm të qëndrojnë larg Evropës. "Mos hajdeni në Evropë. Mos u besoni kontrabandistëve. Mos rrezikoni jetën dhe kursimet tuaja. Nuk ja vlen. Greqia, apo çdo vend tjetër evropian nuk do të jetë më vend tranziti", - tha zoti Tusk. Imigrantët që u përpoqën të largohen nga Greqia sot nuk u lejuan në Maqedoni. Ata thonë se janë duke u kthyer për shkak se dokumentet e tyre kanë një vulë nga policia greke, që nuk pranohet nga Maqedonia. Një grup imigrantësh në kufirin e Greqisë me Maqedoninë bllokuan një linjë hekurudhore sot për të protestuar refuzimin e Maqedonisë për t’i lejuar të vazhdojnë rrugën e tyre në Evropën Perendimore. Imigrantët u shtrinë në anën greke të hekurudhës sot paradite duke bllokuar një tren mallrash që kishte kaluar nga Maqedonia për të vazhduar udhëtimin në jug. Gati 10,000 njerëz janë bllokuar në kufi: t- hotë një refugjat. Autoritetet maqedonase kanë thënë se do të lejojnë aq imigrantë sa mund të pranojë shteti tjetër tranzit, Serbia. Policia greke tha se në deri sot në mëngjes, 500 njerëz u lejuan të kalojnë kufirin.